ועדת העבודה, הרווחה והבריאות, כנסת 16, פרוטוקול מספר 273, 2004-11-08 12:00

אריה אלדד: אני מתכבד לפתוח את ישיבת הוועדה.

אריה אלדד: אנחנו דנים בהכנה לקריאה ראשונה של הצעת חוק שירות הקבע בצבא הגנה לישראל (גמלאות) (תיקון – השבת קצבה לבין זוג שנישא בשנית ונישואיו השניים פקעו), התשס"ד-2004.

דני יתום: מצאתי בחוק הקיים שמתקיימת אבחנה בין מי שנישאה בשנית ונישואיה פקעו לפני שחלפו 20 שנה, למי שנישאה בשנית ונישואיה פקעו אחרי שחלפו 20 שנה.

דני יתום: הגענו למסקנה שהמצב הזה ראוי שיתוקן כך שלא משנה מתי נישואיה פקעו, היא בכל מקרה תהיה זכאית לקבל את הקצבה.

דני יתום: אני מבין שמשרד הביטחון מצדד בתיקון הזה.

דני יתום: הדבר שראוי לבחון אותו זה הנושא של הרטרואקטיביות.

דני יתום: ההצעה מדברת על כך שהחוק ייכנס לתוקפו מיום תחולתו, כלומר לא יחול על מקרים רטרואקטיביים.

דני יתום: יש מי שטוענים שראוי להחיל את החוק גם שנים אחורה.

שי סומך: הממשלה תומכת בהצעת החוק.

שי סומך: הממשלה מבקשת תיקון דומה בחוק שירות המדינה (גמלאות).

שי סומך: שם יש מגבלה של 10 שנים.

אריה אלדד: אנחנו יכולים לעשות משהו בקשר לזה היום, או שזה צריך להיות תיקון נפרד שיוגש בנפרד?

אריה אלדד: אנחנו יכולים להשתמש בפלטפורמה הזאת כדי לתקן?

ג'ודי וסרמן: אם הוועדה מאשרת אז אפשר.

דני יתום: אהוד ואני נתמוך בתיקון הנוסף.

דני יתום: המציעים רוצים להשוות את המצב הקיים לחוק משפחות חיילים.

דני יתום: שם אין מגבלת זמן.

דני יתום: בחוק משפחות חיילים לא מפחיתים את המענק.

דני יתום: לפי חוק משפחות חיילים כאשר הנישואים פוקעים היא חוזרת להיות זכאית למלוא הקצבה שהיא זכאית קודם לכן, לא מפחיתים לה את המענק שהיא קיבלה.

דני יתום: וכאן?

ג'ודי וסרמן: כאן יש הפחתה של חלק מהמענק שהיא קיבלה.

ג'ודי וסרמן: ברוב חוקי הגמלאות יש הפחתה של המענק שהיא קיבלה, כדי שלא יצא מצב שהיא מקבלת גם מענק וגם קיצבה.

דני יתום: מה גובה המענק?

פנינה כהן: 60 חודשי תגמול.

ג'ודי וסרמן: בחוק משפחות חיילים זה 60 קצבאות, ובחוק שירות צבא הקבע זה 36 חודשים.

ג'ודי וסרמן: בחוק משפחות חיילים יש ניכוי של החלק שהוא קיבל.

דני יתום: מה בתיקון שלנו?

ג'ודי וסרמן: אתה משאיר את הניכוי כפי שהוא קיים בחוק.

אריה אלדד: לא התייחסתם לזה.

דני יתום: אני חושב שצריך לעשות דין אחד לכולם.

ג'ודי וסרמן: זאת אומרת, לא לנכות את אותו מענק.

דני יתום: אני מציע שינהגו כפי שנוהגים בחוק משפחות חיילים.

ג'ודי וסרמן: זה אומר שלא ינכו חלק מהמענק שהוא קיבל.

ג'ודי וסרמן: גם בחוק שירות המדינה (גמלאות) יש ניכוי.

דני יתום: מי האוכלוסייה שלגביה חל התיקון שהממשלה מבקשת עכשיו להוסיף?

ג'ודי וסרמן: שירות המדינה.

דני יתום: למה לא נעשה ניכוי לגבי חוק חיילים?

שי סומך: ב1999 תיקנו את חוק חיילים ולא התייחסו לזה.

ג'ודי וסרמן: אם עושים השוואה בין חוק הקבע לחוק משפחות חיילים, אולי צריך לעשות השוואה גם בנקודה הזאת ולבטל את הניכוי.

דני יתום: אנחנו נשאיר את הנושא של הניכוי כפי שהוא קיים היום.

אהוד יתום: מה עם הנושא הרטרואקטיבי?

ג'ודי וסרמן: בהצעת החוק מוצע שזה יחול ב-1 לחודש לאחר פירסומו.

ג'ודי וסרמן: לא נאמר באלו משפחות מדובר.

ג'ודי וסרמן: נאמר שהקצבאות ישולמו מיום התחילה ואילך, לא לתקופה רטרואקטיבית.

ג'ודי וסרמן: הנוסח כאן מכוון לכך שזה יחול גם על זכאים שהנישואים שלהם פקעו לפני תחילתו של החוק, כאשר תחילת התשלום יהיה ביום התחולה.

דני יתום: השאלה היא ממתי חל החוק.

ג'ודי וסרמן: ממתי תשולם הקצבה, או על איזה משפחות יתחילו להחיל את החוק?

דני יתום: על המשפחות שיתחילו להחיל את החוק.

ג'ודי וסרמן: על כלל המשפחות.

אריה אלדד: זה חל על מי שפקעו נישואיו השניים לפני 10 שנים?

ג'ודי וסרמן: כן.

אריה אלדד: אנחנו לא מדברים על תשלום רטרואקטיבי.

ג'ודי וסרמן: התשלום הוא מתחילתו ואילך.

דני יתום: מי שנישואיה פקעו לפני שנה - אחרי שהיא היתה נשואה 21 שנה - תתחיל לקבל מיום תחולת החוק קצבה כל חודש.

פנינה כהן: אני רוצה להודות למחוקקים שדואגים לנו.

פנינה כהן: אני מקבלת את רצון המחוקק להיטיב עם הציבור שלנו, אבל המציאות היא לא תמיד ורודה אצלנו.

פנינה כהן: למה אני מתכוונת?

פנינה כהן: אלמנות רבות התגרשו באופן פיקטיבי כדי לחזור לזכויות.

פנינה כהן: על שום מה אני מלינה היום?

פנינה כהן: אני הקמתי את הארגון הזה לטובת האלמנות.

פנינה כהן: בפועל, מה שקורה היום הוא שמהתקציב נהנות גם גרושות פיקטיביות, גם נשואות פיקטיבית וגם ידועות בציבור פיקטיביות.

פנינה כהן: כשאני הולכת לשר הביטחון ומבקשת העלאה של התגמול, אז הוא סופר לי את כולן.

פנינה כהן: בזמנו אמרתי לאיציק מרדכי שטוב יעשו אם יבקשו מאותה נשואה להחזיר את מענק הנישואים.

פנינה כהן: איציק מרדכי לא התייחס למה שאמרתי.

דני יתום: זה חוק אחר.

פנינה כהן: סל האלמנה הולך ומצטמצם לטובת גרושה פיקטיבית, לטובת נשואה פיקטיבית.

פנינה כהן: בפועל היא חיה עם בן הזוג וממשיכה לקבל תגמולים.

פנינה כהן: זה פוגע בנו.

אריה אלדד: ברור שהקביעה מתי פיקטיבי ומתי לא פיקטיבי זה לא שחור או לבן.

אריה אלדד: קשה מאוד לעקוב.

אריה אלדד: איך מגדירים נישואים וגירושים כפיקטיביים?

דני יתום: לא נדון בשאלה אם הנישואים פיקטיביים או לא.

דני יתום: על-מנת לא לעודד את התופעה פנינה מבקשת לחייב להחזיר את שי הנישואים.

אריה אלדד: זה לא התיקון של היום.

אריה אלדד: נצטרך לתת את הדעת בהמשך.

אריה אלדד: מי בעד הצעת החוק?

אריה אלדד: ה צ ב ע ה בעד - פה אחד הצעת החוק אושרה לקריאה ראשונה